CELEX: 22015D0935
Language: et
Date: 2015-03-17 00:00:00
Title: ELi-Tuneesia assotsiatsiooninõukogu soovitus nr 1/2015, 17. märts 2015, Euroopa naabruspoliitika raames eripartnerlust ellu viiva ELi-Tuneesia tegevuskava (2013–2017) rakendamise kohta [2015/935]

18.6.2015   
            
            
               ET
            
            
               Euroopa Liidu Teataja
            
            
               L 151/25
            
         ELI-TUNEESIA ASSOTSIATSIOONINÕUKOGU SOOVITUS nr 1/2015,
   17. märts 2015,
   Euroopa naabruspoliitika raames eripartnerlust ellu viiva ELi-Tuneesia tegevuskava (2013–2017) rakendamise kohta [2015/935]
   ELi-TUNEESIA ASSOTSIATSIOONINÕUKOGU,
   võttes arvesse Euroopa – Vahemere piirkonna lepingut assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel, eriti selle artiklit 80,
   ning arvestades järgmist:
   
               (1)
            
            
               Euroopa – Vahemere piirkonna lepingu (assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) (1) (edaspidi „leping”) artikliga 80 volitatakse assotsiatsiooninõukogu koostama soovitused, mida ta peab lepingu eesmärkide saavutamiseks vajalikuks.
            
         
               (2)
            
            
               Lepingu artikli 90 kohaselt võtavad lepinguosalised üld- või erimeetmeid, mida on vaja kõnealusest lepingust tulenevate kohustuste täitmiseks, ja tagavad lepingus sätestatud eesmärkide saavutamise.
            
         
               (3)
            
            
               Lepinguosalised on Euroopa naabruspoliitika raames heaks kiitnud eripartnerlust ellu viiva ELi-Tuneesia tegevuskava (2013–2017) (edaspidi „tegevuskava”) teksti.
            
         
               (4)
            
            
               Kõnealune tegevuskava peaks aitama kaasa lepingu rakendamisele, võimaldades lepinguosalistel ühiselt välja töötada ja kokku leppida konkreetsed meetmed, mis annavad kõnealuseks rakendamiseks praktilised suunised.
            
         
               (5)
            
            
               Tegevuskava eesmärgiks on ühelt poolt kavandada lepinguosaliste lepingust tulenevate kohustuste täitmiseks vajalikud konkreetsed meetmed ning teiselt poolt luua laiem raamistik Euroopa Liidu ja Tuneesia suhete edasiseks tugevdamiseks, et suurendada oluliselt majandusintegratsiooni ning tugevdada poliitilist koostööd kooskõlas lepingu üldiste eesmärkidega,
            
         ON VASTU VÕTNUD JÄRGMISE SOOVITUSE:
   Ainus artikkel
   Assotsiatsiooninõukogu soovitab lepinguosalistel rakendada tegevuskava (2) niivõrd, kui selline rakendamine on suunatud lepingu eesmärkide saavutamisele.
   
      Brüssel, 17. märts 2015
      
         
            Assotsiatsiooninõukogu nimel
         
         
            eesistuja
         
         F. MOGHERINI
      
   
   
      (1)  EÜT L 97, 30.3.1998, lk 2.
   
      (2)  Vt dokumenti st 15164/14 ADD1, lk 5, aadressilt http://register.consilium.europa.eu